**ΑΠΑΝΤΗΣΕΙΣ ΙΣΤΟΡΙΑΣ**

1. **Να κυκλώσεις τη σωστή απάντηση:**
* Ποια χρονιά κατέκτησαν οι Ρωμαίοι τους Έλληνες;

α) 196 π.Χ. β) 146 π.Χ. γ) 146 μ.Χ.

* Πώς ονόμασαν οι Ρωμαίοι τη Μεσόγειο;

α) Η θάλασσά μας β) Η λίμνη μας γ) Η πατρίδα μας

* Ποιος ποταμός διέσχιζε τη Ρώμη;

α) Δούναβης β) Ρήνος γ) Τίβερης

* Πόσο πληθυσμό είχε περίπου η Ρωμαϊκή αυτοκρατορία στις αρχές του 1ουμ.Χ. αιώνα;

α) 5.000.000 β) 50.000.000 γ) 500.000.000

* Ποια είναι γνωστή και ως paxromana;

α) η ρωμαϊκή αυτοκρατορία β) Η ρωμαϊκή ειρήνη γ) η ρωμαϊκή κυριαρχία

* Ποιος ήταν ο «πρώτος πολίτης» για τους Ρωμαίους;

α) ο αυτοκράτορας β) ο ανθύπατος γ) ο χιλίαρχος

1. **Να απαντήσεις σωστό (Σ) ή λάθος (Λ)**

Λ Οι Ρωμαίοι ήθελαν τους Έλληνες ενωμένους και τους βοηθούσαν να συνεργαστούν μεταξύ

τους.

Σ Οι Ρωμαίοι παίρνουν Έλληνες δασκάλους για τα παιδιά τους.

 ΣΟι Ρωμαίοι κτίζουν σπίτια και δημόσια κτίρια με ελληνικά σχέδια και τα στολίζουν με

αγάλματα που φτιάχνουν Έλληνες τεχνίτες.

Λ Οι Ρωμαίοι δεν γοητεύτηκαν από τα αγάλματα και τους ναούς των Ελλήνων.

1. **Να αντιστοιχίσετε τις ενέργειες με τα αποτελέσματά τους:**

εφάρμοσαν τους νόμους - περιορίστηκαν οι αυθαιρεσίες

μείωσαν τους φόρους – ανακουφίστηκαν οι πολίτες

οργάνωσαν το στρατό – δημιουργήθηκε αίσθημα ασφάλειας

έφτιαξαν οδικό δίκτυο – διευκολύνθηκε η συγκοινωνία

σεβάστηκαν τον ελληνικό πολιτισμό – γεννήθηκε ο ελληνορωμαϊκός πολιτισμός

1. **Τι σημαίνει η φράση: «διαίρει και βασίλευε»;**

Χώρισέ τους και κυβέρνησέ τους.

1. **Τι σημαίνει η φράση: «οι Ρωμαίοι κατέκτησαν τους Έλληνες με τα όπλα και οι Έλληνες κατέκτησαν τους Ρωμαίους με τον πολιτισμό τους»;**

Οι Ρωμαίοι με την κατάκτηση της Ελλάδας γνώρισαν από κοντά τον πολιτισμό των Ελλήνων. Γοητεύτηκαν από τους ναούς, τα αγάλματα, τα θέατρα, τους δασκάλους και έτσι άρχισαν να μαθαίνουν την ελληνική γλώσσα, να παίρνουν Έλληνες δασκάλους για τα παιδιά τους και να χτίζουν σπίτια με ελληνικά σχέδια, τα οποία διακοσμούσαν Έλληνες τεχνίτες.

1. **Τι ήταν ο ελληνορωμαϊκός πολιτισμός;**

Η αρμονική συνύπαρξη του ελληνικού πολιτισμού με το ρωμαϊκό πολιτισμό δημιούργησε τον ελληνορωμαϊκό πολιτισμό, που θαυμαστά του έργα υπάρχουν ακόμη γύρω μας και κοντά μας.

**Διαβάζω από σελίδα 21 έως σελίδα 40 τα σημειωμένα και απαντάω στις ερωτήσεις:**

1. **Συμπληρώνω τα κενά:**
* Ο Διοκλητιανός θέλησε να αντιμετωπίσει τα προβλήματα της αυτοκρατορίας με το σύστημα της τετραρχίας.
* Ο Κωνσταντίνος και ο Λικίνιος υπέγραψαν στο Μεδιόλανο το διάταγμα της ανεξιθρησκείαςτο 313μ.Χ.
* Ο Κωνσταντίνος μετέφερε την πρωτεύουσα από τη Ρώμη. Η νέα πρωτεύουσα στην αρχή ονομάστηκε Νέα Ρώμη. Όμως οι κάτοικοι την ονόμασαν Κωνσταντινούπολη προς τιμήν του ιδρυτή της ή απλά Πόλη.
* Ο αυτοκράτορας Θεοδόσιος ονομάστηκε Μέγας, επέβαλε το χριστιανισμό ως επίσημη θρησκεία του κράτους, έκλεισε τους αρχαίους ναούς, κατάργησε τους Ολυμπιακούς Αγώνες και έκλεισε το μαντείο των Δελφών. Λίγο πριν πεθάνει μοίρασε την αυτοκρατορία στους δύο γιους του. Το ανατολικό κομμάτι το έδωσε στον Αρκάδιο και το δυτικό κομμάτι στον Ονώριο. Στο ανατολικό κομμάτι οι κάτοικοι ένιωθαν ενωμένοι, γιατί πίστευαν στην ίδια θρησκεία, μιλούσαν την ίδια γλώσσα και αποδέχονταν το ρωμαϊκό νόμο.
* Οι Δήμοι ήταν αθλητικά σωματεία.
* Την επίβλεψη της αγοράς είχε ο έπαρχος.
* Στη διάρκεια των ιπποδρομιών οι θεατές εξέφραζαν αιτήματα ή παράπονα στον αυτοκράτορα.
* Τα σχολεία στο Βυζάντιο ήταν ιδιωτικά ή εκκλησιαστικό και πήγαιναν μόνο τα αγόρια.
* Οι Τρεις Ιεράρχες ήταν ο Μέγας Βασίλειος, ο Ιωάννης ο Χρυσόστομος και ο Γρηγόριος ο Ναζιανζηνός.
1. **Βάζω Χ στην κατάλληλη στήλη:**

|  |  |  |  |
| --- | --- | --- | --- |
| **ΠΟΙΟΣ ΑΥΤΟΚΡΑΤΟΡΑΣ** | **ΚΩΝΣΤΑΝΤΙΝΟΣ** | **ΙΟΥΛΙΑΝΟΣ** | **ΘΕΟΔΟΣΙΟΣ** |
| έγινε μονοκράτορας | Χ |  |  |
| στήριξε την αρχαία θρησκεία |  | Χ |  |
| κατάργησε τους Ολυμπιακούς αγώνες |  |  | Χ |
| πέθανε πολεμώντας τους Πέρσες |  | Χ |  |
| ασφάλισε με τείχη τη νεόκτιστη πόλη | Χ |  |  |
| χώρισε την αυτοκρατορία το 395 μ.Χ. |  |  | Χ |
| ονομάστηκε Αποστάτης ή Παραβάτης |  | Χ |  |
| όρισε το χριστιανισμό επίσημη θρησκεία |  |  | Χ |

1. **Για ποιους λόγους ο Κωνσταντίνος αποφάσισε να μεταφέρει την πρωτεύουσα της αυτοκρατορίας;**

α) Η Ρώμη βρισκόταν πολύ μακριά από τις ακριτικές περιοχές του Δούναβη και της Ανατολής που δέχονταν εχθρικές επιθέσεις.

β) Η Ρώμη ήταν για πολλά χρόνια κέντρο λατρείας του «ρωμαϊκού πανθέου», χώρος διωγμού των χριστιανών και χώρος συγκρούσεων ανάμεσα στους τετράρχες.